MT
17.7.2023
Il-Ġurnal Uffiċjali tal-Unjoni Ewropea
C 252/53
Motivi u argumenti prinċipali Insostenn tar-rikors tagħha, ir-rikorrenti tinvoka żewġ motivi. 1.
L-ewwel motiv ibbażat fuq il-fatt li l-għajnuna mogħtija mid-Danimarka lil Post Danmark għall-obbligi ta’ servizz universali għas-sena 2020 ma hijiex kompatibbli mas-suq intern peress li ma tikkonformax mal-qafas tas-servizzi ta’ interess ekonomiku ġenerali (1) (iktar ’il quddiem il-“qafas SIEĠ”), sa fejn: — il-Kummissjoni ma wettqitx eżami sħiħ u suffiċjenti tal-kwistjoni; — l-allokazzjoni tal-ispejjeż ta’ Post Danmark ma tikkonformax mal-punt 18 tal-qafas SIEĠ. 2.
It-tieni motiv ibbażat fuq il-fatt li l-kumpens għall-obbligi ta’ servizz universali ma huwiex kompatibbli mas-suq intern peress li l-kalkolu tal-ispiża netta evitata huwa vvizzjat bi żbalji ta’ liġi u ta’ fatt, sa fejn: — il-kalkolu tal-ispiża netta evitata hija bbażata fuq il-premessa li t-trasformazzjoni ta’ Post Danmark seħħet biss f’xenarju kontrofattwali; — il-Kummissjoni ma tispjegax għalfejn Post Danmark ma setgħetx iżżid il-prezzijiet sabiex tkopri l-ispejjeż żejda tal-obbligi ta’ servizz universali; — l-ammont li jirriżulta mill-kalkolu tal-ispiża netta evitata huwa eċċessiv peress li jaqbeż b’ħafna t-telf nett li jirriżulta mill-attivitajiet relatati mal-obbligi ta’ servizz universali kif jidher fir-rapport annwali ta’ Post Danmark għall-2020; — saru żbalji fix-xenarju kontrofattwali; — il-Kummissjoni wettqet żball fl-evalwazzjoni tagħha tal-vantaġġi li jirriżultaw mill-benefiċċji intanġibbli marbuta mal-obbligi ta’ servizz universali: (a) assi ta’ proprjetà intellettwali; (b) ekonomiji ta’ skala; (c) setgħa ta’ nnegozjar; (d) kopertura universali; (e) l-ubikwità u r-reputazzjoni tal-kumpannija. — l-eżerċizzju ta’ evalwazzjoni komparattiva mwettaq sabiex jiġu vverifikati r-riżultati tal-kalkolu tal-ispiża netta evitata huwa difettuż.
(1)
Komunikazzjoni mill-Kummissjoni – Qafas tal-Unjoni Ewropea għall-għajnuna mill-Istat fil-forma ta’ kumpens ta’ servizz pubbliku (2011) (ĠU 2012, C 8, p. 15).
Rikors ippreżentat fis-27 ta’ April 2023 – Arysta Lifescience vs EFSA (Kawża T-222/23) (2023/C 252/65) Lingwa tal-kawża: l-Ingliż Partijiet Rikorrent: Arysta Lifescience (Noguères, Franza) (rappreżentanti: D. Abrahams, Z. Romata, H. Widemann u R. Spangenberg, avukati) Konvenut: Awtorità Ewropea dwar is-sigurtà fl-Ikel (EFSA)
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni tal-EFSA tas-17 ta’ Frar 2023 (Ref.
PAD 2022/175) “Notifika ta’ żvelar sħiħ tal-lista ta’ ko-formulanti preżenti fil-formulazzjoni għal użu rappreżentattiv Captan 80 WG fir-rigward tat-tiġdid tal-approvaz­ zjoni tas-sustanza attiva Captan”; — tikkundanna lill-EFSA għall-ispejjeż tal-proċeduri.